2012 m. Pietų Korėjos prezidento rinkimai

2012 m. Pietų Korėjos prezidento rinkimai – visuotiniai prezidento rinkimai, vykę Pietų Korėjoje 2012 m. gruodžio 19 d. Juose naudota vieno turo mažoritarinė rinkimų sistema. Rinkimus nedidele persvara laimėjo valdančiosios Naujo Pasaulio partijos atstovė Pak Kynhe (), tapusi pirmąją šalies prezidente moterimi. Po jos sekė opozicinės Jungtinės demokratų partijos iškeltas Mun Džėin (). Šie du kandidatai buvo laikomi rinkimų favoritais visos rinkiminės kampanijos metu, išankstinės ir rinkimų dieną atliktos rinkėjų apklausos nerodė nė vieno iš jų ryškios pergalės.South Korea election: Poll shows Park ahead in very tight race, BBC, 2012-12-19South Korea's presidential candidates, BBC, 2012-11-27

Pagrindiniai rinkiminės kampanijos metu keliami klausimai buvo socialinės apsaugos didinimas, atotrūkio tarp daugiausiai ir mažiausiai uždirbančiųjų mažinimas, stambių įmonių džėbiol kontrolės stiprinimas, santykių su Šiaurės Korėja gerinimas.

 Kandidatai 

Iš viso kandidatais užsiregistravo septyni asmenys, tačiau vienas iš jų (I Džonhy) atsiėmė savo kandidatūrą likus kelioms dienoms iki rinkimų:

 Pak Kunhe (Naujo Pasaulio partija) – parlamentarė, buvusio šalies prezidento Pak Čionghy dukra, pirmoji moteris Pietų Korėjoje, valdančiosios partijos iškelta kandidate į prezidentus;
 Mun Džėinas (Jungtinė demokratų partija) – buvęs žmogaus teisių advokatas, prezidento No Mu Hiono administracijos vadovas;
 I Džonhy (Suvienyta progresyvioji partija) – buvusi partijos vadovė, parlamentarė, gruodžio 16 d. paskelbė pasitraukianti iš rinkiminės kovos;
 Pak Džonsonas (nepriklausomas) – buvęs parlamentaras;
 Kim Sojona (nepriklausoma) – darbo aktyvistė;
 Kan Dživonas (nepriklausomas) – advokatas;
 Kim Sundža (nepriklausoma) – valytoja, buvusi Naujosios progresyviosios partijos kandidatė 2012 m. parlamento rinkimuose.

 Rezultatai 

Galutiniai rinkimų rezultatai:Valstybinė rinkimų komisija 

 230px Pietų Korėjos provincijos ir miestai, pagal laimėjusį kandidatą. Kandidatas Partija Balsai %  Pak Kunhe Naujo pasaulio partija 15 773 128 51,55     Mun Džėinas Jungtinė demokratų partija 14 692 632 48,02     Kan Dživonas Nepriklausomas 53 303 0,17     Kim Sundža Nepriklausoma 46 017 0,15     Kim Sojona Nepriklausoma 16 687 0,05     Pak Džonsonas Nepriklausomas 12 854 0,04    Iš viso30 594 621100 Negaliojantys biuleteniai: 126 838  Rinkėjų aktyvumas:  75,8 %

 Šaltiniai 

Kategorija:Rinkimai Pietų Korėjoje